朱娘曲
作者：葉適
朝代：宋

paragraphs: 憶昔剪茅長橋濱，朱娘酒店相爲鄰。
自言三世充拍戶，官拋萬斛嗟長貧。
母年七十兒亦老，有孫更與當壚否。
後街新買雙白泥，準擬設媒傳歸好。
由來世事隨空花，成家不了翻破家。
城中酒徒猶夜出，驚歎落月西南斜。
橋水東流終到海，百年糟丘一朝改。
無復歡歌撩汝翁，回首尚疑帘影在。